Aagot Noss

Aagot Noss () var ein norsk tradisjonsforskar og museumskonservator.

Aagot Noss byrja i 1956 å arbeide ved drakt- og tekstilavdelinga på Norsk Folkemuseum, og byrja då å kartleggje fakta om norske drakttradisjonar. Dette førte til ein god del reising landet rundt for å hente inn informasjon frå folk som var kjende med eldre klestradisjonar. Ho var ei tid i Valle og Bykle i Setesdal for å dokumentere ein klestradisjon som hadde vore ubroten frå mellomalderen fram til moderne tid. Frå 1972 arbeidde Aagot Noss som førstekonservator i Norsk Folkemuseum. Ho gjekk av med pensjon i 1994.

Bibliografi 
Aagot Noss har gjennom alle åra ho har vore knytt til Norsk Folkemuseum skrive fleire artiklar i årboka til institusjonen, By og Bygd. Nokre av desse har sidan vorte trykt opp som særtrykk. Dessutan har ho skrive eller vore med på å skrive ei rekkje utstillingskatalogar. Ho står òg bak fleire filmar som Norsk Folkemuseum har produsert. 

 2008 Stakkeklede i Setesdal - Byklaren og valldølen ISBN 978-82-7099-477-9
 2005 Jølster og den gamle klesskikken ISBN 978-82-7099-420-5
 2004 Nordmandsdalen og draktene i Norgesbilleder - dansk-norske forbindelser 1700-1905 ISBN 87-12-04117-3
 2003 Frå tradisjonell klesskikk til bunad i Vest-Telemark ISBN 82-7099-367-0 
 2002 Sigdal museum - folkedrakter i malerkunsten - 26. mai-15. september  ISBN 82-996290-0-4
 1999 Klesskikk i Tinn i Telemark - frå tinndølklede til tinnbunad : kvinneklede ISBN 82-7099-313-1
 1996 Krone og skaut : jente-, brure- og konehovudbunader i Hordaland ISBN 82-03-22154-8 
 1994 Folk og klede - skikk og bruk - festskrift til Aagot Noss ISBN 82-90036-47-7
 1992 Nærbilete av ein draktskikk : frå dåsaklede til bunad ISBN 82-00-21543-1
 1991 Sylvsmeden Eivind G. Tveiten ISBN 82-90036-33-7
 1991 Lad og krone - frå jente til brur ISBN 82-00-21354-4
 1990 Norwegian immigrant clothing and textiles
 1986 Folkedrakter i Noreg i andre halvdel av det 19. hundreåret - frå norske folkedrakter til amerikanske klede ISBN 82-90036-24-8
 1981 Adolph Tidemand og folk han møtte - studiar frå reisene i norske dalføre - akvareller, målarstykke og teikningar 
 1979 Laging av kvinne- og mannsbunader i Setesdal ISBN 82-90036-14-0
 1977 Eit mellomalderplagg i levande tradisjon ISBN 82-90036-08-6
 1976 Bandlaging ISBN 82-90036-02-7
 1974 Draktfunn og drakttradisjon i det vestnordiske området frå vikingtid til høgmellomalderen
 1973 Joachim Frichs draktakvarellar ISBN 82-521-0193-3
 1970 Johannes Flintoes draktakvarellar
 1963 Høgtider og samkomer

Prisar 
Aagot Noss har motteke fleire prisar for det omfattande arbeidet sitt, mellom anna Kongens fortenestemedalje i gull i 1994. Ho vart i 2002 utnemnd til riddar av 1. klasse av Den Kongelige Norske St. Olavs Orden.
 1986 «Kungliga Gustav Adolfs Akademiens pris» for grundläggande forskningar rörande folkdräktens historia i Norge.
 1994 Kongens fortenestmedalje i gull
 1994 Buskerud fylkes kulturpris
 2002 Riddar av 1. klasse av Den Kongelige Norske Sankt Olavs Orden
 2005 Æresmedlem av Norsk Folkemuseum
 2009 Sørlandets Kompetansefonds populærvitenskapelige pris for boka Stakkekelde i Setesdal - Byklaren og valldølen.Prisen var på 20.000 kroner og eit kunstfotografi av Olav Breen.

Kjelder 

 «Aagot Noss» i Allkunne, innhenta 9. august 2010.

Norske etnologar
Norske museumsfolk
Norske sakprosaforfattarar
Kongens fortenestmedalje i gull
St. Olavs Orden
Folk frå Ål